CELEX: 32010R1209
Language: sl
Date: 2010-12-16 00:00:00
Title: Uredba Komisije (EU) št. 1209/2010 z dne 16. decembra 2010 o določitvi najnižje prodajne cene za posneto mleko v prahu na 12. posamičnem razpisu v okviru razpisnega postopka za zbiranje ponudb na podlagi Uredbe (EU) št. 447/2010

17.12.2010   
            
            
               SL
            
            
               Uradni list Evropske unije
            
            
               L 333/57
            
         UREDBA KOMISIJE (EU) št. 1209/2010
   z dne 16. decembra 2010
   o določitvi najnižje prodajne cene za posneto mleko v prahu na 12. posamičnem razpisu v okviru razpisnega postopka za zbiranje ponudb na podlagi Uredbe (EU) št. 447/2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(j) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 447/2010 (2) se začenja postopek javnega razpisa za prodajo posnetega mleka v prahu v skladu s pogoji iz Uredbe Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (3).
            
         
               (2)
            
            
               Glede na ponudbe, prejete v okviru posamičnih razpisov, mora Komisija v skladu s členom 46(1) Uredbe (EU) št. 1272/2009 določiti najnižjo prodajno ceno ali sprejeti odločitev, da se najnižja prodajna cena ne določi.
            
         
               (3)
            
            
               Glede na ponudbe, prispele na 12. posamični razpis, je treba določiti najnižjo prodajno ceno.
            
         
               (4)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Na 12. posamičnem razpisu za prodajo posnetega mleka v prahu v okviru razpisnega postopka za zbiranje ponudb na podlagi Uredbe (EU) št. 447/2010, katerega rok za vložitev ponudb je pretekel dne 14. decembra 2010, je najnižja prodajna cena posnetega mleka v prahu 207,10 EUR/100 kg.
   Člen 2
   Ta uredba začne veljati 17. decembra 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. decembra 2010
      
         
            Za Komisijo V imenu predsednika
         
         Jean-Luc DEMARTY
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 126, 22.5.2010, str. 19.
   
      (3)  UL L 349, 29.12.2009, str. 1.